প্রাক্তন জেলা পরিষদ সদস্যকে গুলি করে খুন

পটনা: বাইকে চেপে প্রাক্তন জেলা পরিষদ সদস্যকে হত্যা করল দুষ্কৃতীরা৷ মৃতের নাম বিশ্বজিৎ সিং ওরফে রিন্টু সিং৷ তিনি বিহারের পুর্ণিয়া জেলার প্রাক্তন জেলা পরিষদ সদস্য ছিলেন৷ শুক্রবার সন্ধেয় সন্ধেয় বিহারের পূর্ণিয়া জেলার সরসি থানার সরসি চকে ধামদহ চাঁদ ফারলংয়ের ঘটনা। সেই ঘটনার ভিডিও এখন সামাজিক মাধ্যমে ভাইরাল৷ স্থানীয় সূত্রে খবর, রিন্টু সিং সরসির বাসিন্দা। তিনি কয়েকজন সমর্থককে নিয়ে চায়ের স্টলে বসে কারও সঙ্গে কথা বলছিলেন৷ সে সময়ই হামলা চলে৷

এর আগে ৩ নভেম্বর রিন্টু সিংয়ের ওপরও হামলা হয়। এ ব্যাপারে তিনি থানায় এফআইআরও দায়ের করেছিলেন৷ তাই, রাজনৈতিক দ্বন্দ্বের কারণে তাঁকে খুন করা হয়েছে বলে অভিযোগ উঠেছে। শুক্রবার তাঁর হত্যার খবর ছড়িয়ে পড়তেই ঘটনাস্থলে সমর্থকদের ভিড় জমে যায়। দীর্ঘক্ষণ মৃতদেহ পড়ে ছিল। সূত্রের খবর, সন্ধেয় চার চাকার গাড়িতে দোকানে পৌঁছেছিলেন রিন্টু সিং। এসময় বাইকে থাকা দুই যুবক সেখানে পৌঁছে সাইলেন্সারযুক্ত পিস্তল দিয়ে তার মাথায় দুটি গুলি করে। উপস্থিত লোকজন কিছু বুঝতে পারার আগেই বাইক আরোহী দুজনই রানীগঞ্জের দিকে চম্পট দেয়। ঘটনার খবর পেয়ে পুলিস পৌঁছয়৷

আরও পড়ুন-স্কুল বন্ধ, একশো শতাংশ বাড়ি থেকে কাজ সরকারি কর্মীদের, দূষণ রোধে পদক্ষেপ কেজরিওয়ালের

এ দিকে পুলিসের গাফিলতির কারণে রিন্টু সিংয়ের হত্যা হয়েছে বলে অভিযোগ পরিবার ও সমর্থকদের। কারণ, এইআইআরে রিন্টু সিংক এলাকারই যুবক পাপ্পু সিংয়ের ছেলে আশিস সিং ওরফে আতিয়া বিরুদ্ধে খুনের হুমকির অভিযোগ করেছিলেন। তারপরও পুলিস কোনও ব্যবস্থা নেয়নি বলে অভিযোগ৷

এসপি পূর্ণিয়া দয়াশঙ্কর জানিয়েছেন, ‘হত্যাকাণ্ডের বিষয়ে নিহতের স্বজনদের কাছ থেকে এখন পর্যন্ত কোনও লিখিত অভিযোগ জমা পড়েনি৷ বিষয়টি তদন্ত করে খুনিদের গ্রেফতারে পুলিস অভিযান শুরু করেছে। শীঘ্রই গোটা বিষয়টির সমাধান হবে৷’