কলকাতায় শুট আউট, সিসিটিভি ফুটেজ দেখে আততায়ী আটক করে জিজ্ঞাসাবাদ করছে পুলিশ

কলকাতা: শেক্সপিয়ার সরণি থানার গোর্কি সদনের গুলি কাণ্ডে সিসিটিভি ক্যামেরা ফুটেজ সংগ্রহ করেছে কলকাতা পুলিশ। রবিবার রাত ১১.২০ মিনিটের পরে ২ মিনিট ৫০ সেকেন্ডের ফুটেজ সংগ্রহ করা হয়েছে৷ সেই ফুটেজও কলকাতা টিভি ডিজিটাল টিমের হাতে এসেছে৷ ফুটেজে ব্যবসায়ীকে ঘিরে ধরে গুলি চালাতে দেখা গিয়েছে৷ সেই ফুটেজেই আততাতী চিহ্নিত করে কয়েকজনকে আটক করে জিজ্ঞাসাবাদ শুরু করেছে পুলিশ৷

গুলি চালানোর আগের মুহূর্ত৷ সিসিটিভি ফুটেজ থেকে নেওয়া ছবি৷

কাপড় ব্যবসায়ী পঙ্কজ সিংহ ও তাঁর বাবা ভরত সিংহ রবিবার রাত ৮টা নাগাদ দোকান বন্ধ করে বাড়ি ফিরছিলেন৷ অভিযোগ, পার্ক সার্কাসের দিক থেকে রবীন্দ্র সদনের দিকে যাওয়ার সময়, ৫-৬টি মোটরবাইকে প্রায় ১৫-১৬ জন দুষ্কৃতী ব্যবসায়ীর গাড়ি আটকায়। গোর্কি সদনের সামনে গাড়ি থেকে নামতেই ব্যবসায়ীকে লক্ষ্য করে গুলি চালিয়ে চম্পট দেয় তারা। ব্যবসায়ীর ডান কাঁধে গুলি লাগে। তাঁকে একবালপুরের বেসরকারি হাসপাতালে ভর্তি করা হয়েছে।

সিসিটিভি ফুটেজ থেকে নেওয়া ছবি৷

আরও পড়ুন-১৫ সেপ্টেম্বর থেকে অফিস টাইমে ৫ মিনিট অন্তর মেট্রো পরিষেবা

ব্যবসায়িক শত্রুতার জেরে গুলি চালানো হয়েছে বলে অভিযোগ৷ যদিও পঙ্কজের পরিবারের দাবি, কোনও ব্যবসায়িক শত্রুতা নেই৷ তাহলে কারণ কী? পুলিশ সূত্রের দাবি, বাইকে চেপে ফেরার পথে অন্য গাড়ির সঙ্গে রেষারেষি হয় পঙ্কজের৷ গুলি চালানোর কারণ হতে পারে৷ তবে গোটা ঘটনা তদন্তের পর্যায়ে আছে৷ সিসিটিভি ফুটেজ পরীক্ষা করে দেখা হচ্ছে।

আরও পড়ুন-দেশে মোদি বিরোধী মুখ মমতাই, তৃণমূলকে জোট বার্তা অসমের AIUDF-এর

সংগৃহীত সিসিটিভি ফুটেজ দুটি ১২ সেপ্টেম্বর রবিবার রাত এগারোটার পরে৷ একটা ফুটেজে আলো কম৷ সেই ফুটেজের দেড় মিনিটের পরে ফুটপথ ধরে একজনকে ব্যাগ নিয়ে আসতে দেখা যাচ্ছে৷ দ্বিতীয় ফুটেজের শুরু থেকেই দোকানের সামনে একজন ঘোরো ফেরা করতে দেখা যাচ্ছে৷ কিছু পরে দোকানের বিজ্ঞাপন হোডিং গুটিয়ে দোকানে ঢোকায়৷ পরে বেরিয়া যান৷  গুলি চালাতে দেখা যায়নি৷ কিন্তু, পরে আরও একটি ফুটেজ কলকাতা টিভি ডিজিটালের হাতে আসে৷ তাতে, ব্যবসায়ীকে বেশ কয়েকজন ঘিরে ধরে গুলি চালাতে দেখা গিয়েছে৷ ফুটেজেই আততাতী চিহ্নিত করে কয়েকজনকে আটক করে জিজ্ঞাসাবাদ শুরু করেছে পুলিশ৷